એક સમય હતો જ્યારે લોકો પોતાનું જ્ઞાન વિસ્તારવા માટે ભણતર મેળવતા હતા. પરંતુ આજકાલ ભણતર પણ દેખાદેખીનું માધ્યમ બની ગયું છે. યુવાનો નવું શીખવા માટે નહિં પરંતુ મોટું પેકેજ મેળવનાર યુવાનને જોઈને ભણતરની દિશા નક્કી કરે છે. વળી, માતા-પિતા પણ સંતાનો પર સતત સારું પરફોર્મ કરવાનું દબાણ કર્યા કરે છે. દરેક વ્યક્તિ જુદી જુદી બાબતોમાં પારંગત હોય છે. એવા સમયે દરેક વિદ્યાર્થી પરફેક્ટ સ્કોર મેળવે તેવી ખોટી અપેક્ષાને કારણે પણ મનમાં અજંપો ઊભો થાય છે.